Alsungas pagasts

Alsungas pagasts ir pagasts Kuldīgas novadā, Kurzemē, 180 km no Rīgas senajā suitu apvidū. Robežojās ar Kuldīgas novada Ēdoles un Gudenieku pagastiem, Dienvidkurzemes novada Sakas pagastu un Ventspils novada Jūrkalnes un Ziru pagastiem.

No 2009. gada līdz 2021. gada administratīvi teritoriālajai reformai pastāvēja kā Alsungas novads. 2021. gadā Alsungas novadu iekļāva jaunajā Kuldīgas novadā.

Daba 
Alsungas pagasta teritorijā Rietumkursas augstienes reljefs pāriet Piejūras zemienē; uz rietumiem no Alsungas — jūras senkrasta kāple. Pusi teritorijas klāj meži. Augstākais punkts ir uz robežas ar Ēdoles pagastu — 87,2 m.

Reljefs

Reljefa formas 
Anužrēde, Bumbas kalns, Dižgabalkalns, Krievkalns, Redeļkalns, Skudriņu rēde, Smilšu rēde, Svelmes rēde, Sviķu rēde, Tiesas kalns, Todaižu pilskalns, Vitkupleja, Ziedleja.

Hidrogrāfija

Upes 
Balandes valks, Bērzkalnvalks, Dižandrejupīte, Dravniekvalks, Dusmvalks, Kauliņas upe, Mazreģvalks, Mārgava, Pāžupīte, Reģvalks, Stirnupe, Tiemene, Užava, Vanka, Vīriņvalks.

Ūdenstilpes 
Alsungas dzirnavezers, Dēlene, Kukšu ezers, Kunduru dīķis, Pilsezers, Putrsezers, Trušu dīķis, Zvirgzdu ezers.

Purvi 
Dižais Tīrlauks, Kukšu I purvs, Kukšu purvs, Lielais pūlis, Mazais pūlis, Mazais Tīrlauks, Melnais purvs, Posums, Putnu leja, Sidrabenes, Šķetrpors, Tīrlauks.

Vēsture 
Alsungas apkārtne kā kiligunda (Aliswangis) vēstures dokumentos pirmo reizi minēta 1230. gadā pāvesta līgumā ar kuršiem. 1341. gadā pirmo reizi minēta Alsungas pils (Alschwangen).

Mūsdienu Alsungas pagasta teritorijā vēsturiski atradās Almāles muiža (Gut Almahlen, Almāle), Alsungas muiža (Gut Alschwangen), Blintenes muiža (Gut Blinten), Grāveru muiža (Gut Grawern), Reģu muiža (Gut Reggen, Reģi).

1935. gadā Aizputes apriņķa Alšvangas pagasta platība bija 240 km² un tajā dzīvoja 3365 iedzīvotāji. 1945. gadā pagastā izveidoja Alšvangas, Bērzkalnu, Grāveru un Kraumaņu ciema padomes, bet pagastu 1949. gadā likvidēja. 1950. gada 21. februārī Alsungas ciemam piešķīra strādnieku ciemata (no 1961. gada pilsētciemata) tiesības. 1961. gadā Alsungai pievienoja likvidētos Grāveru un Kraumaņu ciemus, izveidojot Alsungas lauku teritoriju. 1977. gadā tai pievienoja daļu Jūrkalnes ciema teritorijas, bet daļu teritorijas pievienoja Gudenieku ciemam. 1991. gada 14. novembrī Alsunga zaudēja pilsētciemata statusu un kopā ar lauku teritoriju tika reorganizēta par Alsungas pagastu. 2009. gadā pagasts tika reorganizēts par Alsungas novadu. 2021. gadā Alsungas novads tika pievienots Kuldīgas novadam.

Teritoriālais iedalījums

Apdzīvotās vietas 

Lielākās apdzīvotās vietas ir Alsunga (pagasta centrs), Reģi, Almāle, Ziedlejas, Balande, Dienvidstacija, Grāveri, Bērzkalni, Būcmaņciems.

Iedzīvotāji

Etniskais sastāvs

Iedzīvotāju skaita izmaiņas 
Esošajās robežās, pēc CSP un OSP datiem.

Pašvaldība

Tautsaimniecība 

Pagastā darbojas Alsungas HES.

Izglītība

Sports

Kultūra

Reliģija

Ievērojamas personības  

 Nikolajs Heņķis (1864—1933) — tautas muzikants, kokļu meistars un audējs
 Zigfrīds Kalniņš (1930—1998) — teātra darbinieks
 Emīlija Sonka (1939) — riteņbraucēja
 Benita Vēja (1948) — šahiste   
 Pēteris Dupats (1922—2017) — katoļu priesteris   
 Pēteris Upenieks (1906—1972) — katoļu priesteris

Ievērojamas vietas 

Almāles muiža
Alsungas baznīca
Alsungas estrāde
dabas liegums Alsungas meži
Alsungas muzejs
Alsungas pils
dabas liegums Diļļu pļavas
Dižgabalkalns
Reģu muiža
Suitu akmens
Todaižu pilskalns
dabas liegums Užavas augštece

Attēlu galerija

Atsauces

Ārējās saites 
 

Kurzeme
Kuldīgas novada pagasti
 
Latvijas bijušie novadi
Suiti